
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 100 

3 Φεβρουάριου 1994 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Παρακατάθεση αποζημίωσης για ακίνητα που έχουν 
απαλλοτριωθεί με την απόφαση Δ8323/8865/ 
11.1.72 ΦΕΚ 13/21.1.1972 τ.Δ’ των Υπουργών Οι¬ 
κονομικών και Δημ. Έργων για την κατασκευή δι¬ 
κτύων αρδεύσεως με καταιονισμό κ.λπ. στη βόρεια 


περιοχή ζώνης Πηνειού Ηλείας. 1 

Ανακοίνωση παρακατάθεσης αποζημίωσης λόγω 
απαλλοτρίωσης ακινήτων για τις ανάγκες του έργου 
«Αποστραγγιστικό - Αρδευτικό έργο Βαρικού Βα¬ 
γίων Νομού Βοιωτίας». 2 

Ανακοίνωση παρακατάθεσης αποζημιώσεων για επι¬ 
κείμενα και για εκτάσεις που απαλλοτριώθηκαν για 
την κατασκευή λιμνοδεξαμενής στη θέση «ΕΓΓΑ- 
ΡΕΣ» Κοιν. Εγγαρών. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή χορήγησης οικοδομικών αδειών στους αρ¬ 
χαιολογικούς χώρους Ακροπόλεως, Φιλοπάππου, 
θησείου, Κεραμεικού, Ολυμπιτίου, Παναθηναϊκού 
Σταδίου, Αρδηττού και Λόφου Κολωνού του ρυμο¬ 
τομικού σχεδίου Αθηνών. 4 

Αναστολή έκδοσης οικοδομικών αδειών και οικοδομι¬ 
κών εργασιών στο δίκτυο κοινοχρήστων και κοινω¬ 
φελών χώρων, καθώς και προκηπίων στην προς 
ένταξη περιοχή του οικισμού Ανατολικού Νομού 
θεσ/νίκης. 5 

Συνέχιση εξάμηνης αναστολής έκδοσης οικοδομικών 
αδειών στην περιοχή εκπόνησης της πολεοδομικής 
μελέτης Κοινότητας Εξοχής Ν. Θεσσαλονίκης .... 6 

Τροποποίηση εγκεκριμένου σχεδίου πόλης Λάρισας 
με: «Κατάργηση άρθρου 12 ΓΟΚ 85 στο Ο.Τ. 840 
και έγκριση υφισταμένης παρόδου απο την οδό Τσι- 
μισκή με χαρακτηρισμό της ως πεζόδρομο» Συνοι¬ 
κία: ΑΓ. ΝΙΚΟΛΑΟΣ . 7 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. Δ12α/φ26π/30632 (1) 

Παρακατάθεση αποζημίωσης για ακίνητα που έχουν 
απαλλοτριωθεί με την απόφαση Δ8323/8865/11.1.72 
ΦΕΚ 13/21.1.1972 τ.Δ’ των Υπουργών Οικονομικών 
και Δημ. Έργων για την κατασκευή δικτύων αρδεύσεως 
με καταιονισμό κ.λπ. στη βόρεια περιοχή ζώνης Πη¬ 
νειού Ηλείας. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 7 και 8 του Ν. Δ/τος 797/ 
1971 «για αναγκαστικές απαλλοτριώσεις» (ΦΕΚ 1/ 
1.1.1971 τ.Α'). 

2. Τις διατάξεις του Π. Δ/τος 69/8.2.1988 «για τον ορ¬ 
γανισμό της Γενικής Γραμματείας Δημοσίων Έργων» 
(ΦΕΚ 28/16.2.88 τ.Α'). 

3. Τον πίνακα παρακατάθεσης των αποζημιώσεων κατά 
ιδιοκτησία με ημερομηνία 15.9.1992 όπως έχει συνταχθεί 
σε εκτέλεση της απόφασης 989/14.9.1990 του Εφετείου 
Πατρών (σύσταση δουλείας). 

4. Την εξουσιοδοτική απόφαση του Υπουργού ΠΕ.- 
ΧΩ.Δ.Ε. Δ17α/0/79/24.8.1989 ΦΕΚ 666/6.9.89 τ.Β\ ει¬ 
δοποιούμε τα πρόσωπα που έχουν ή αξιώνουν εμπράγ¬ 
ματα δικαιώματα στα ακίνητα που έχουν απαλλοτριωθεί με 
την απόφαση που αναφέρεται στο θέμα ότι, η αποζημίωση 
των εκτάσεων και των επικειμένων τους, όπως σημειώνο¬ 
νται στα σχετικά κτηματολόγια, έχει κατατεθεί στο Γρα¬ 
φείο Παρ/κών ΔΟΥ Αμαλιάδος με την έκδοση του γραμ¬ 
ματίου παρακαταθήκης 21730/28.12.1993 συνολικού 
ποσού 15.360.019 δραχμών. 

Η αποζημίωση έχει κατατεθεί υπέρ των φερομένων ως 
ιδιοκτητών κατά τις ενδείξεις των σχετικών κτηματολο¬ 
γίων σε συνδυασμό με τις ενδείξεις της καθοριστικής των 
αποζημιώσεων απόφασης και θα καταβληθεί στα πρό¬ 
σωπα που θα αναγνωριστούν δικαιούχοι με απόφαση του 
Μονομελούς Πρωτοδικείου της περιφέρειας των ακινή¬ 
των. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 27 ΙανουαρΙου 1994 
Με,εντολή Υπουργού 
Η Τμηματάρχης 
Π. ΑΘΑΝΑΣΑΚΟΠΟΥΛΟΥ 

-♦- 

Αριθ. οικ. Τ.Τ. 141 (2) 

Ανακοίνωση παρακατάθεσης αποζημίωσης λόγω απαλλο¬ 
τρίωσης ακινήτων για τις ανάγκες του έργου «Απο¬ 
στραγγιστικό - Αρδευτικό έργο Βαρικού Βαγίων Νομού 
Βοιωτίας». 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

Τις διατάξεις του Ν. Δ/τος 797/71 «περί αναγκαστικών 
απαλλοτριώσεων» σε συνδυασμό με τις διατάξεις του Β. Δ/ 
τος 139/71 «περί της αρμοδιότητος των Νομαρχών προς 
κήρυξιν αναγκαστικών τινών απαλλοτριώσεων». 

Φέρουμε σε γνώση των ενδιαφερομένων, ότι επ' ονό- 
ματι των κεκτημένων ή αξιούντων δικαίωμα δυνάμει της 
αριθμ. 3/92 απόφασης του Νομάρχη Βοιωτίας στο αριθμ. 
112/5.2.92 ΦΕΚ τεύχος Δ’ της Εφημερίδος της Κυβερνή¬ 
σεως, απαλλοτριωθέντων ακινήτων, για τις ανάγκες του 
έργου «Αποστραγγιστικό - Αρδευτικό έργο Βαρικού Βα¬ 
γίων Νομού Βοιωτίας» έκτασης συνολικού εμβαδού 
129162 τ.μ. έγγραφο της Δ/νσης Ε.Β. Βοιωτίας 8458/ 
30.12.91 των αναδειχθέντων και αναδειχθησομένων δι¬ 
καιούχων διά της νομίμου δικαστικής οδού, ως και τυχόν 
επί των ακινήτων τούτων εγγεγραμμένων ενυποθήκων δα¬ 
νειστών, κατασχετών ή διεκδικητών, ότι δυνάμει της 
αριθμ. 160/93 απόφασης του Μονομελούς Πρωτοδικείου 
Θήβας, καθορίσθηκε προσωρινή αποζημίωση, για τα ακί¬ 
νητα ταύτα και μέχρι τον αριθμό του κτηματολογίου 
0108028 κατατέθηκε το 60% της προσωρινής τιμής απο¬ 
ζημίωσης εκ δραχμών (65.689.050) εξήντα πέντε εκα¬ 
τομμύρια εξακόσιες ογδόντα εννέα χιλιάδες πενήντα στο 
Ταμείο Παρακαταθηκών και Δανείων θηβών, εκδοθέντος 
προς τούτο του αριθμ. 27375/18.1.1994 γραμμάτιο συ- 
στάσεως παρακαταθήκης, του Γραφείου Παρ/κών και Δα¬ 
νείων θηβών. 


Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Λιβαδειά, 19 Ιανουάριου 1994 
Ο Νομάρχης 

ως Πρόεδρος του Δ.Σ. του Ν.Τ. κ.α.α. 

Ο Διευθυντής Εσ/κών 
ΣΤ. ΚΑΣΤΡΙΝΑΚΗΣ 

-♦- 

Αριθ. 47 (3) 

Ανακοίνωση παρακατάθεσης αποζημιώσεων για επικεί¬ 
μενα και για εκτάσεις που απαλλοτριώθηκαν για την 
κατασκευή λιμνοδεξαμενής στη θέση «ΕΓΓΑΡΕΣ» 
Κοιν. Εγγαρών. 

Ο ΝΟΜΑΡΧΗΣ ΚΥΚΛΑΔΩΝ 
Σύμφωνα με τα άρθρα 7 και 8 του Ν.Δ. 797/1971 «περί 
αναγκαστικών απαλλοτριώσεων» γνωστοποιούμε: 

α) Σε όσους έχουν ή διεκδικούν δικαιώματα κυριότητας 
σε ακίνητα και στα επικείμενό τους που απαλλοτριώθηκαν 
αναγκαστικά με την 993/16.6.92 (ΦΕΚ 639/7.7.92 τ.Δ’) 
απόφαση Νομάρχη Κυκλάδων για κατασκευή λιμνοδεξα- 
μενής στη θέση «ΕΓΓΑΡΕΣ» Κοιν. Εγγαρών Ν. Νάξου 
έκτασης 100.240,96 μ 2 . 

β) Τους ενυπόθηκους δανειστές και τους τρίτους διεκ¬ 
δικητές των ακινήτων και των επικειμένων αυτών, ότι οι 
αποζημιώσεις που καθορίσθηκαν με τη 2/1993 απόφαση 
Μονομελούς Πρωτοδικείου Νάξου για τα παραπάνω ακί¬ 
νητα και τα επικείμενό τους - που εικονίζονται στα κτημα- 
τολογικά διαγράμματα και πίνακες του Μηχανικού Π. Κε¬ 
χαγιά Οκτωβρίου 1991 όπως αυτά (Κτηματολογικά διαγράμ¬ 
ματα και πίνακες) ελέγχθηκαν, διορθώθηκαν και συμπληρώ¬ 
θηκαν από τον κτηματογράφο Μηχανικό Γρυλλάκη Θανάση 
το Μάρτιο του ’93 - έχουν παρακατατεθεί στο Ταμείο Παρα¬ 
καταθηκών και Δανείων (Δ.Ο.Υ. ΝΑΞΟΥ). 

Σχετικά έχουν εκδοθεί τα 2065/15.4.93, 2074/ 

25.5.93 και 2142/12.11.93 γραμμάτια σύστασης παρα¬ 
καταθήκης συνολικά δρχ. 227.249.570 (διακκόσια είκοσι 
επτά εκατομμύρια διακόσιες σαράντα εννέα χιλιάδες πε¬ 
ντακόσιες εβδομήντα δρχ.), σύμφωνα και με την από 

3.11.93 κατάσταση εικαζόμενων ιδιοκτητών του Τ.Ε.Β. Ν. 
Κυκλάδων. 

γ) Οι αποζημιώσεις θα αποδοθούν στα πρόσωπα που θα 
αναγνωριστούν δικαιούχοι κατά τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Ερμούπολη, 17 Νοεμβρίου 1993 
Ο Νομάρχης 

ΠΑΝΑΓΙΩΤΗΣ ΚΟΝΤΟΓΙΩΡΓΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 2175/444 (4) 

Αναστολή χορήγησης οικοδομικών αδειών στους αρχαιο¬ 
λογικούς χώρους Ακροπόλεως, Φιλοπάππου, θησείου, 
Κεραμεικού, Ολυμπιτίου, Παναθηναϊκού Σταδίου, Αρ- 
δηττού και Λόφου Κολωνού του ρυμοτομικού σχεδίου 
Αθηνών. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 3 του άρθρου 4 του Ν. 1577/ 

1985 «Γενικός Οικοδομικός Κανονισμός» (Α' 210). 

2. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α’ 
137). 

3. Τις διατάξεις της παρ. 3 του άρθρου 99 του Ν. 1892/ 
1990 «Για τον εκσυγχρονισμό και την ανάπτυξη και άλλες 
διατάξεις» (Α’ 101) όπως τροποποιήθηκε με το άρθρο 7 
(παρ. 2) του Ν. 2052/1992 «Μέτρα για την αντιμετώπιση 
του νέφους και πολεοδομικές ρυθμίσεις» (Α’ 94). 

4. Τις διατάξεις του άρθρου 2 (παρ. α) του Π. Δ/τος 183/ 

1986 «Έγκριση τροποποιήσεων σχεδίων πόλεων κ.λπ. και 
καθορισμός όρων και περιορισμών δόμησης από τους Νο¬ 
μάρχες» (Α’ 70). 

5. Τις διατάξεις της παρ. Β του άρθρου 1 του Π. Δ/τος 
28/5.2.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων» (Α’ 9). 

6. Την από 2.12.1993 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 


7. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α’ 154) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και των οικείων Ο.Τ.Α., 
αποφασίζουμε: 

1. Αναστέλλεται για έξι (6) μήνες η χορήγηση οικοδομι¬ 
κών αδειών στην περιοχή του ρυμοτομικού σχεδίου Αθη¬ 
νών που οριοθετείται από το 19.12.1975 Π. Δ/γμα (Δ’ 53) 
και ειδικότερα στους αρχαιολογικούς χώρους Ακροπό- 
λεως, Φιλοπάππου, θησείου, Κεραμεικού, Ολυμπιτίου, 
Παναθηναϊκού Σταδίου, Αρδηττού και Λόφου Κολωνού και 
φαίνεται περικλειόμενη με μπλε διακεκομένη γραμμή στο 
σχετικό πρωτότυπο διάγραμμα σε κλίμακα 1:5.000 που 
θεωρήθηκε από τον Προϊστάμενο της Διεύθυνσης Τοπο- 
γραφικών Εφαρμογών με την 2175/1994 πράξη του και 
που αντίτυπό του σε φωτοσμίκρυνση δημοσιεύεται με την 
παρούσα απόφαση και που σε τμήμα της ως άνω περιοχής 
είχε επιβληθεί τρίμηνη αναστολή με την 9183/1780/ 
1993 (Δ’ 281) απόφαση του Υπουργού Περιβάλλοντος 
Χωροταξίας και Δημοσίων Έργων. 

2. Από την παραπάνω αναστολή εξαιρούνται αιτήσεις 
για έκδοση οικοδομικών αδειών για την ανέγερση κτιρίων, 
των οποίων το προβλεπόμενο ύψος υπολείπεται κατά τρία 
μέτρα (3,00 μ.) από το οριζόμενο στην παρ. 1 του άρθρου 
2 του ως άνω Π. Δ/τος. 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 26 Ιανουάριου 1994 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

Αριθ. ΔΠ/ΠΜ/οικ./βΙ 204/2089 (5) 

Αναστολή έκδοσης οικοδομικών αδειών και οικοδομικών 
εργασιών στο δίκτυο κοινοχρήστων και κοινωφελών 
χώρων, καθώς και προκηπίων στην προς ένταξη πε¬ 
ριοχή του οικισμού Ανατολικού Νομού θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Το Ν.Δ/γμα της 17.7.23 «περί σχεδίων πόλεων και 
κωμών του κράτους κλπ.» (ΦΕΚ 228 Α) και ειδικότερα το 
άρθρο 8 όπως τροποποιήθηκε μεταγενέστερα και το άρ¬ 
θρο 85Α όπως προστέθηκε με το άρθρο 7 του Ν 5367/32 
(ΦΕΚ119Α). 

2. Τον Ν. 3200/55 «περί διοικητικής αποκεντρώσεως» 
(ΦΕΚ 97Α) και ειδικότερα το άρθρο 37. 

3. Το Π.Δ. 183/86 «Έγκριση τροποποιήσεων σχεδίων 
πόλεων και καθορισμός όρων και περιορισμών δόμησης 
από τους Νομάρχες» (ΦΕΚ 70Α) και ειδικότερα το άρθρο 
1 . 

4. Την αρ. 899/1993 γνωμοδότηση του Συμβουλίου 
Χ.Ο.Π. Νομού θεσ/νίκης, αποφασίζουμε: 

1. Αναστέλλονται για έξη (6) μήνες η έκδοση οικοδομι¬ 


κών αδειών και οι οικοδομικές εργασίες στο δίκτυο κοινο¬ 
χρήστων και κοινωφελών χώρων, καθώς και προκηπίων, 
στην προς ένταξη περιοχή του οικισμού Ανατολικού Νο¬ 
μού Θεσσαλονίκης, όπως αυτό φαίνεται χρωματισμένο με 
μπλέ χρώμα στο τοπογραφικό διάγραμμα σε κλίμακα 
1:2000, που θεωρήθηκε από την Διευθύντρια της Διεύ¬ 
θυνσης Πολεοδομίας Ν. Θεσσαλονίκης και που αντίτυπό 
του σε φωτοσμίκρυνση δημοσιεύεται με την παρούσα 
απόφαση. 

2. Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού ή του 
οικείου ΟΤΑ. 

3. Η ισχύς της παρούσας απόφασης αρχίζει και πριν την 
δημοσίευσή της στην Εφημερίδα της Κυβερνήσεως από 
την επίδοσή της στους ενδιαφερόμενους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 24 Νοεμβρίου 1993 

Ο Νομάρχης 
Κ. ΠΑΠΑΔΟΠΟΥΛΟΣ 

Αριθ. ΔΠ/ΠΜ/47575/1604 (6) 

Συνέχιση εξάμηνης αναστολής έκδοσης οικοδομικών 

αδειών στην περιοχή εκπόνησης της πολεοδομικής με¬ 
λέτης Κοινότητας Εξοχής Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του από 17.7.23 Ν. Δ/τος «περί σχεδίων 
πόλεων κ.λ.π.» όπως τροποποιήθηκαν μεταγενέστερα και 
ειδικότερα τα άρθρα 8 και 85Α. 

2. Τις διατάξεις του Ν. 3200/55 «περί διοικητικής απο- 
κεντρώσεως» όπως τροποποιήθηκε μεταγενέστερα. 

3. Τις διατάξεις του Α.Ν. 314/1968 (ΦΕΚ 47Α) όπως 
μεταγενέστερα τροποποιήθηκαν με το αριθ. 1018/71 
Ν.Δ/γμα (ΦΕΚ 220Α). 

4. Τις διατάξεις του Π.Δ/τος 183/86 (ΦΕΚ 70Α) και ειδι¬ 
κότερα το άρθρο 1. 

5. Την αριθ. 3910/87 απόφαση Νομάρχη οριοθέτησης 
του οικισμού Εξοχής. 

6. Την αριθ. 79/93 απόφαση του κοινοτικού συμβου¬ 
λίου Εξοχής. 

7. Την από 10.11.93 εισήγηση του Τ.Π.Μ. της Δ/νσης 
Πολεοδομίας θεσ/νίκης επί του θέματος. 

8. Την αριθ. 1097 πράξη του Συμβουλίου Χ.Ο.Π. Ν. 


θεσ/νίκης (συνεδρία 45η/11.11.93), αποφασίζουμε: 

1. Εγκρίνεται η συνέχιση της αναστολής έκδοσης οικο¬ 
δομικών αδειών που εκρίθηκε με την ΔΠ/ΠΜ/23905/ 
542/31.5.93 απόφαση Νομάρχη θεσ/νίκης για ένα ακόμη 
εξάμηνο στην περιοχή πολεοδόμησης και επέκτασης οικι- 

. σμού Εξοχής όπως σημειώνεται με μπλε γραμμή στο πρω¬ 
τότυπο τοπογραφικό διάγραμμα σε κλ. 1:2000 που θεω¬ 
ρήθηκε από την Δ/ντρια Πολεοδομίας θεσ/νίκης και απο¬ 
τελεί αναπόσπαστο τμήμα της απόφασης αυτής. 

2. Απο τις διατάξεις αυτής της απόφασης δεν προκαλεί- 
ται δαπάνη σε βάρος του Δημοσίου ή του οικείου Ο.Τ.Α. 
(κοιν. Εξοχής). 

3. Η ισχύς της αρχίζει και πριν την δημοσίευσή της στην 
Εφημερίδα της Κυβερνήσεως δηλ. απο την κοινοποιήσή 
της στους ενδιαφερομένους σύμφωνα με τις διατάξεις 
του άρθρου 34 του Ν. 3200/55. 

Η απόφαση αυτή και το τοπογραφικό διάγραμμα που τη 
συνοδεύει να δημοσιευθούν στην Εφημερίδα της Κυβερ¬ 
νήσεως. 

Θεσσαλονίκη, 27 Νοεμβρίου 1993 

Ο Νομάρχης 
Κ. ΠΑΠΑΔΟΠΟΥΛΟΣ 

Αριθ. 301/18.1.94 (7) 

Τροποποίηση εγκεκριμένου σχεδίου πόλης Λάρισας με: 
«Κατάργηση άρθρου 12 ΓΟΚ 85 στο Ο.Τ. 840 και 
έγκριση υφισταμένης παρόδου απο την οδό Τσιμισκή 
με χαρακτηρισμό της ως πεζόδρομο» Συνοικία: ΑΓ. ΝΙ¬ 
ΚΟΛΑΟΣ. 

Ο ΔΗΜΑΡΧΟΣ ΛΑΡΙΣΑΣ 

Έχοντας υπόψη: 

1. Τις διατάξεις: 

α) Του από 17.7.23 Ν. Δ/τος «περί σχεδίων πόλεων και 
κωμών». 

β) Του Ν. Δ/τος 1577/1985, «περί Γ.Ο.Κ.». 
γ) Του Ν.Δ/τος 3200/1995, «περί διοικητικής αποκέ¬ 
ντρωσης». 

δ) Του Ν. Δ/τος 712/1970 εκτελεστικών του Ν. 532/ 
1970, περί συμπληρώσεως των διατάξεων «περί διοικητι¬ 
κής αποκέντρωσης». 

ε) Του Ν. Δ/τος 1032/1980, «περί συστάσεως του 
Υπουργείου Χ.Ο.Π. κ.λ.π.». 

στ) Του Ν. Δ/τος 183/1986, «περί έγκρισης τροποποιή- 
σεως και καθορισμού όρων και περιορισμών δόμησης από 
τους Νομάρχες» (ΦΕΚ 70α/5.6.86). 

ζ) Του από 30.4.87 Π.Δ/τος «περί έγκρισης τροποποιή¬ 
σεων εγκεκριμένου σχεδίου πόλης με απόφαση του Δη¬ 
μοτικού Συμβουλίου του Δήμου Λάρισας» (ΦΕΚ 391 Δ7 
13.5.87). 

η) Το από 30.3.89 (ΦΕΚ αριθμ. Φύλλου 183 Δ), αναθε- 
ωρηθέν σχέδιο πόλης Λάρισας και υπ’ αριθ. 811 /17.2.89 
απόφαση Νομάρχη. 

2. Την απόφαση 373/92 του Δημοτικού Συμβουλίου Λά¬ 
ρισας με την οποία προτείνεται η τροποποίηση του εγκε¬ 
κριμένου σχεδίου πόλης ως εξής: «Κατάργηση άρθρου 12 
ΓΟΚ 85 στο Ο.Τ. 840 και έγκριση υφισταμένης παρόδου 
απο την οδό Τσιμισκή με χαρακτηρισμό της ως πεζό¬ 


δρομο» Συνοικία: ΑΓ. ΝΙΚΟΛΑΟΣ. 

3. Την από 22.9.93 γνωμοδότηση του Συμβουλίου 
Χ.Ο.Π. Νομού Λάρισας (αύξοντα αριθμό 229, αριθμ. συνε¬ 
δρίας 11η). 

4. Την οριστική απόφαση 692/93 του Δημοτικού Συμ¬ 
βουλίου Λάρισας για προτεινόμενη τροποποίηση, αποφα¬ 
σίζουμε: 

ΑΡΘΡΟ Ιο 

Την τροποποίηση του εγκεκριμένου ρυμοτομικού σχε¬ 
δίου πόλης ως εξής: «Κατάργηση άρθρου 12 ΓΟΚ 85 στο 
Ο.Τ. 840 και έγκριση υφισταμένης παρόδου απο την οδό 
Τσιμισκή με χαρακτηρισμό της ως πεζόδρομο» Συνοικία: 
ΑΓΙΟΣ ΝΙΚΟΛΑΟΣ, όπως φαίνεται χρωματισμένο στο σχε¬ 
διάγραμμα που συνοδεύει αυτή. Το εγκριμένο σχέδιο θα 
αναρτηθεί στο Δημοτικό Κατάστημα επί 1 δθήμερο. 

ΑΡΘΡΟ 2ο 

Από τις διατάξεις αυτής της απόφασης δεν προκαλείται 
δαπάνη εις βάρος του προϋπολογισμού του Δήμου Λάρι¬ 
σας. 

Η ισχύς της παρούσας απόφασης αρχίζει από την δημο¬ 
σίευση της στην εφημερίδα της Κυβερνήσεως. 

Μετά την παραπάνω δημοσίευση η απόφαση μαζί με το 
σχετικό τοπογραφικό διάγραμμα που τη συνοδεύει να 
αναρτηθεί στο Δημοτικό Κατάστημα επί 1 δήμερο για ενη¬ 
μέρωση. 

Η απόφαση αυτή και το τοπογραφικό διάγραμμα που τη 
συνοδεύει να δημοσιευθούν στην εφημερίδα της Κυβερ¬ 
νήσεως. 

Λάρισα, 19 Ιανουαρίου 1994 

Ο Δήμαρχος 

ΑΡΙΣΤΕΙΔΗΣ ΛΑΜΠΡΟΥΛΗΣ 









ΆΦΙΚ,Ο & ΙΑ ΓΡΑΗΗΑ 










